Cau abaka

Cau abaka; abaca (Manila Hemp); (Musa textilis) nyaéta hiji spesiés tangkal cau anu tempat asalna ti Pilipina. Ieu tutuwuhan dimangpaatkeun haramayna/rambatna anu diarah tina salumpit/palapah daun, ilahar katelah tangkalna.

Sajarah

Cau abaka geus dimangpaatkeun ti munggaran abad ka-19, mibanda haramay anu kualitas leuwih hadé, kuat kakeueum ku cai laut tibatan haramay tina bahan séjéna ku kituna sok dimangpaatkeun pikeun tali heurap paranti ngala lauk laut. 
Taun 1920-1930 mimiti dipiwanoh mesin geusan panén haramay, saméméhna ngagunakeun cara hand stripping taya lian mesék gebog tangkal cau ku cara manual. 
Nagara Pilipina mangrupa nagara anu ngahasilkeun olahan tangkal cau abaka panglobana, sahenteuna 60.000 ton geus dihasilkeun tina unggal tauna.

Mangpaat jeung kagunaan
Sagigireun dimangpaatkeun pikeun nyieun sabangsaning tali, haramay abaka ogé teu saetik dimangpaatkeun pikeun bahan nyieun baju, sajadah, wadah entéh, duit kertas, bungkus roko jeung sajabana.
""

Tempat hirup
Cau abaka  hirup dina taneuh anu jemlék, sarta daérah anu mibanda usum hujanna cukup loba dina sataun. Lantara ieu cau gampang paéh mun kahalodoan tur tangkalna babari peunggas katebak angin gedé. 
Tangkal cau abaka jangkungna kurang leuwih 3 méter mun diukur jeung palapah daunna bisa nepi ka 6-10 méter. Timimiti dipelak nepi ka mangsana diala perlu waktu 3 – 8 bulan, sedengkeun umur tangkal cau abaka ieu bisa nepi ka 18-25 taun alatan beutina tuluy sirungan/anakan.
Tina sataun haramay cau abaka dihasilkeun 82.000 ton, 67.000 ton dihasilkeun ku nagara Pilipina nu ngahasilkeun haramay panglobana sahenteuna ti 40 taun katukang, Ekuador kiwari ngahasilkeun kurang leuwih 14.000 ton.

Gambar

Dicutat tina

Tutuwuhan industri
Tutuwuhan tropis
Musaceae